[bookmark: _GoBack]PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:

Návrh vyhlášky Ministerstva dopravy Slovenskej republiky, ktorou sa ustanovujú podrobnosti o prevádzke plne automatizovaných vozidiel (ďalej len „návrh vyhlášky“), je vypracovaný na základe ustanovenia § 136 ods. 3 písm. l) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení zákona č. ... /2026 Z. z.

2. Základné ciele právnej úpravy:

Cieľom návrhu vyhlášky je ustanoviť podrobné technické, organizačné a dátové požiadavky na prevádzku plne automatizovaných vozidiel v cestnej premávke najmä ustanoviť  pravidlá pre testovanie, technické parametre riadiacich centier, limity pre operátorov dohľadu a štruktúra správ o bezpečnosti. Navrhovanou úpravou sa umožní plnohodnotný, systematický a bezpečný výkon tejto prevádzky, pre testovanie, technické parametre riadiacich centier, limity pre operátorov dohľadu a štruktúra správ o bezpečnosti.

3. Zhodnotenie súčasného stavu:

Vydanie vyhlášky predpokladá čl. III bod 6 vládneho návrhu zákona, ktorým sa menia a dopĺňajú niektoré zákony v súvislosti s rozšírením rámca zavádzania a využívania automatizovaných vozidiel v Slovenskej republike (tlač 1329), ktorého účinnosť sa navrhuje 1. novembra 2026. Z uvedeného dôvodu je potrebné do legislatívneho procesu predložiť návrh vyhlášky tak, aby mohla nadobudnúť účinnosť súčasne so zákonom.

4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2 s ohľadom na bod 3 prostredníctvom informačného a právneho portálu Slov-Lex.

Kontaktné údaje:
Ministerstvo dopravy Slovenskej republiky
sekcia cestnej dopravy a pozemných komunikácií
Námestie slobody č. 6
P.O.BOX č. 100
810 05  Bratislava
email: miroslava.terekova@mindop.sk 

5. Predpokladaný termín začatia pripomienkového konania:
september 2026

